als_Latn dik_Latn sag_Latn
Isuf Kurtaj
Temat Kryesore
- Tre të armatosur marrin forcërisht në makinë Leonat Gavellin, që u akuzua vite më parë, së bashku me vëllain e tij Bledarin dhe kushëririn
Tre të armatosur rrëmbyen mbrëmë një person në zonën e Liqenit Artificial në Tiranë. Personi i rrëmbyer është Leonat Gavelli, 42 vjeç me origjinë nga qyteti i Beratit. Menjëherë pasi e kanë marrë me forcë autorët e armatosur janë larguar me një automjet tip BMW. Ka qenë një telefonatë në sallën operative të policisë rreth orës 20:15 minuta që ka vënë në dijeni uniformat blu të kryeqytetit për pengmarrjen. Sipas raportimeve të fundit në pengmarrje janë përfshirë dy automjete, një prej të cilave është lokalizuar nga policia. Policia ka ngritur postblloqe për të mundësuar kapjen e autorëve të cilët u larguan me automjet pasi rrëmbyen 42-vjeçarin.
Leonat Gavelli është një emër i njohur për drejtësinë. Ai së bashku me vëllain e tij Bledarin dhe kushëririn Sajmir Gavelli (Petova) janë konsideruar nga autoritetet italiane si drejtues të rrjetit të trafikut që sillte kokainë nga Kolumbia për ta shitur në tregun e vendit fqinj, Itali, por edhe në Zvicër. Sipas hetimeve të nisura në vitin 2007 nga policia italiane, për trafikantët shqiptarë punonin korrierë italianë dhe kolumbianë, të cilët transportonin kokainën.
Leonati mësohet se vepronte në Kolumbi ku siguronte lëndën narkotike dhe ja dorëzonte më tej vëllait dhe kushëririt në Itali. Dy vëllezërit beratas janë dënuar nga gjykata italiane, ndërsa kushëriri i tyre Sajmir Gavelli është gjykuar në Shqipëri. Për shkak të sofistikimit që kishte ky rrjet i trafikut të drogës, autoritetet italiane mundën të kapin vetëm 3.5 kilogramë kokainë nëpërmjet përgjimeve, e trafikuar nga Kolumbia në Itali gjatë periudhës 2003-2004. Sipas kërkesës për gjykim, të përpiluar 8 vite më parë nga prokurori i çështjes, Olsi Çela, dy vëllezërit beratas Leonat e Bledar Gavelli dhe kushëriri i tyre, Sajmir Gavelli (Petova) kryenin trafikun e kokainës nga Kolumbia në drejtim të Italisë.
“Tre personat e mësipërm, në bashkëpunim dhe me Leonat Gavellin, Sajmir Gavellin dhe disa persona të tjerë me origjinë kolumbiane e italiane kanë organizuar disa herë futjen në Itali të rreth 2 kg kokainë, nëpërmjet pikë kalimeve kufitare të Zvicrës dhe më pas Italisë. Kjo sasi droge kishte ardhur nga Kolumbia ku vepronte Leonat Gavelli dhe që dorëzohej në Itali tek vëllai i tij, Bledar Gavelli dhe kushëriri i tyre Sajmir Gavelli”,-thuhej në kërkesën për gjykim, ku ishin renditur faktet dhe provat e sjella me letër-porosi nga autoritetet italiane.
Për kryerjen e kësaj vepre, sipas kërkesës për gjykim, janë arrestuar korrieri italian, Dentice Donato dhe njëri nga vëllezërit, Bledar Gavelli, që mendohet se është koka i rrjetit. Ndërkohë, Sajmir Gavelli ka mundur t’i shpëtojë prangave të policisë italiane, më 7 maj të 2004, kur u arrestua korrieri italian dhe kushëriri i tij, për t’u arrestuar pesë muaj më parë në Shqipëri, pas një vepre tjetër penale të kryer në qytetin e Beratit. Sipas prokurorisë, çështja penale ndaj Sajmir Gavellit nisi në shtetin italian dhe më pas me anë të letër-porosisë u soll në Shqipëri. Në dosje, përveç provave materiale të sekuestrimit të 2 kg kokainë, autoritetet e drejtësisë italiane siguruan edhe një sërë CD-sh me përgjime telefonatash, që sjellën edhe sekuestrimin e drogës.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
knc_Latn als_Latn als_Latn als_Latn als_Latn als_Latn als_Latn als_Latn als_Latn als_Latn